armvectores/hy_wikipedia_2023 huggingface dataset:
Օլեշնիկ (գյուղ, Վինոգրադովի շրջան)

Օլեշնիկ (ուկրաիներեն՝ Олешник), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Օլեշնիկ գյուղում բնակվում էր 4 696 մարդ։ Բնակավայրը զբաղեցնում է 9095 կմ² տարածք։ Բնակչության խտությունը կազմում էր 0,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զորինո (գյուղ, Յամպոլի շրջան)

Զորինո (ուկրաիներեն՝ Зорине), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Զորինո գյուղում բնակվում էր 160 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2499) Բրունկ

(2499) Բրունկ (անգլ.՝ Brunk), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 3,096926 ա. մ., առավելագույնը մոտենում է 2,6972 ա. մ. հեռավորության վրա և հեռանում 3,4967 ա. մ.։ Արեգակի շուրջ մեկ ամբողջական պտույտ է կատարում 1990,65 երկրային օրվա ընթացքում, իր ուղեծրով շարժվելով միջինում 0,180846 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2499) Բրունկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
New Apricot

New Apricot, Արտո Թունջբոյաջյանի կողմից ղեկավարվող Armenian Navy Band խմբի երկրորդ ալբոմն է, թողարկվել է 2001 թվականին Universal Music ձայնագրման ընկերության կողմից։


== Երգացանկ ==
They Love Me From 15 Feet Away - 7:18
Rooster Run - 3:22
My Aunt Mari Doesn't Care About My Jacket - 4:23
Shadows Of Clean Spirits - 5:22
Can Money Buy Royalty? - 5:54
Love, Respect, Truth - 4:26
Blue Chestnuts - 3:18
Kudumda - 4:49
Don't Go Far Away From Yourself - 3:56
A.N.B Sailing Song - 0:59
One Up, One Down, Sometimes Make A Left Turn - 2:39
New Apricot - 9:53
Let's Have Fun At The Border - 4:45


== Ծանոթագրություններ ==
Ալարիք I

Ալարիք I (Alaricus, Alarich) (մոտ 370–410), վեստ գոթերի թագավոր (395-ից)։ Արշավել է Թրակիա, գրավել Աթենքը, ավերել Կորնթոսը, Արգոսը, Սպարտան։ Հռոմի Արկադիոս կայսրը Ալարիք I-ի հետ հաշտություն կնքեց, նրան շնորհեց բանակի մագիստրոսի տիտղոս և նշանակեց Իլլիրիայի կուսակալ (396)։ 401-ին Ալարիք I-ը ապստամբեց և ներխուժեց Իտալիա, բայց պարտվեց։ 410-ի օգոստոսի 24-ին գրավեց Հռոմը, կողոպտեց ու ավերեց այն։ Դա «հավերժական քաղաքի» առաջին գրավումն էր, որը դարձավ բարբարոսներից Արևմտյան Հռոմեական կայսրության նվաճման սկիզբը և մեծ տպավորություն գործեց ժամանակակիցների վրա։ Ալարիք I-ը մահացել է Հարավային Իտալիայում՝ դեպի Սիցիլիա և Աֆրիկա արշավանքի պատրաստվելիս։


== Ծանոթագրություններ ==
Տեատր (ամսագիր)

«Տեատր» (ռուս.՝ «Театр», «Թատրոն», 1930 -1933 թվականներին՝ «Սովետսկի տեատր» (ռուս.՝ «Советский театр», 1933-1936 թվականներին՝ «Տեատրի դրամատուրգիա» (ռուս.՝ «Театр и драматургия»), 1942-1944 թվականներին լույս չի տեսել) խորհրդային և ռուսական հանդես թատրոնի մասին։ 
Լուսաբանել է թատերական կյանքը, տպագրում հոդվածներ, գրախոսականներ, պիեսներ, թատերական տարբեր ժանրերի գործեր, ակնարկներ ռեժիսորների, դերասանների, դրամատուրգների, թատերական նկարիչների մասին։ Անդրադառնում է արտասահմանյան թատրոնին։ 2021 թվականի մարտի 23-ին դատարանի որոշմամբ ամսագիրը դադարեցրել է իր գործունեությունը ("Ռոսկոմնադզորի" տպագիր հրատարակությունների ռեեստրը)։


== Ծանոթագրություններ ==
Մայրը (Ակսել Բակունց)

Մայրը, պատմվածք, Ակսել Բակունցի՝ 1929 թվականի ստողծագործություն։


== Տպագրման պատմություն ==
«Մայրը» ստեղծագործությունը տպագրվել է 1929 թվականին` «Գրական դիրքերում» օրաթերթում։


== Ընդհանուր տեղեկություններ ==
«Մայրը» պատմվածքում Ակսել Բակունցը ծայրահեղության մեջ որոշակի մեղադրում է հին տան որդիներին։ Հեղինակը բացահայտում է, թե ինչպես հին գյուղացիության այդ նոր սերունդը ոչ միայն կարողանում է դուրս գալ պապերի ու հայրենիքի հիվանդ ու սահմանփակ աշխարհից, այլև փոխում է այդ հին աշխարհը։ Այդ էր պատճառը, որ Անտոնը օտարի է նմանվում հին տանը։


== Սյուժե ==
Գարնանամուտին Ունանը տնքտնքալով սանդուղքը տեղափոխում է բակ, սկսում գյուղատնտեսական աշխատանքները։ Ունանը և Զանին փոքր տուն ունեին և տան մոտ փոքր պարտեզ՝ լիքը բանջարանոցով։ Ամբողջ տարի Ունանը բանջարանոցում աշխատում էր։ Սիրում էր իր գործը, որը հարևանների բամբասանքի առիթ էր հանդիսանում։ Չնայած կենցաղային դժվարություններին՝ ամուսիները ապրում էին սիրով և հաշտությամբ։ Օրերն իրենց հունը փոխում են այն ժամանակ, երբ դարպասի երկաթե կոչնակը ծեծում են և փոխանցում ծրարը։ Նամակը ավագ որդուց էր՝ Անտոնից, ով պատմում էր իր առօրյայից։ Մի ամբողջ օր տանը խոսակցությունները նամակի մասին էին։ Մի օր էլ մեկը մոտենում է դարպասին և հայտնում, թե իրենց որդին գալիս է։ Պարտեզի դռնակը բացվում է, կառքից դուրս է գալիս Անտոնը։ Ունանը չէր հավատում տեսածին․ ներս է մտնում մի հաղթանդամ տղամարդ, գրկում Զանուն։ Այնուհետև փոքր եղբորը ուղարկում է վարժապետ Սահակի հետևից։ Ծնողները նայում են Անտոնի իրերին, վերմակին և զարմանում, որ իրենց որդին հարուստ զգեստ չունի։ Նոր մարդիկ են այցելում նրանց տուն։ Սկսվում են զրույցներ, քննարկումներ։ Մայրը շատ է զարմանում, երբ տեսնում է այդ անծանոթ մարդկանց։ Նրանք խոսում էին գավառի խիտ և անանցանելի անտառների մասին, քարհանքների մասին՝ օտար լեզվով ինչ-որ հարցեր քննարկում։ Մորը զարմանք է պատճառում նաև այն, որ Ռուշանը դրական պատասխան է տալիս գյուղից քաղաք գնալու Սահակ վարժապետի հարցին։ Հյուրերը գնում են, բոլորը պառկում են քնելու։ Ճրագը ձեռքին մայրը մոտենում է Ռուշանին, ամեն օրվա պես ուղղում վերմակը։ Ռուշանը քնաթաթախ բացում է աչքերը և պատասխանում, որ մայրը հանգիստ լինի։ Կգնա, երբ մեծանա։ Մայրը կռանում է համբուրում Ռուշանի ճակատը և հարցնում․ —Բա ե՞ս, բալիկ․․․ —Դու ապոր մոտ ես և փակում աչքերը։ Մայրը մի պահ նայում է որդուն, ճրագը ձեռքում դեղում է, տղայի դեմքին նշմարվում է ժպիտ, որը մոր համար անբացատրելի առեղծված է մնում։


== Ծանոթագրություններ ==
Կոնա (Մալի)

Կոնա (ֆր.՝ Konna)՝ քաղաք և գյուղական կոմունա Մալիում, Մոպտի մարզում։ Գտնվում է Մոպտի քաղաքից 60 կմ հյուսիս-արևելք, Նիգեր գետի գետեզրին, RN16 ավտոմոբիլային ճանապարհի հյուսիսում։ Կոմունային տարածքը կազմում է 838 կմ² և ներառում է բացի Կոնա քաղաքից ևս 24 գյուղ։ 2009 թվականի մարդահամարի տվյալներով կոմունայի բնակչությունը կազմում է 36 767 մարդ։


== Կոնայի ճակատամարտ ==

2013 թվականի հունվարին քաղաքը հայտնվեց իսլամիստների ու կառավարական ուժերի դիմադրության էպիկենտրոնում։ Հունվարի 10-ին քաղաքը զբաղեցրին Անսար ադ-Դին խմբավորման զինյալները։ Հունվարի 11-ին քաղաքի թաղամասերից մեկում զոհվեց ֆրանսիացի օդաչու։ Մարտերի արդյունքում զինյալները ստիպված էին թողնել քաղաքը։


== Ծանոթագրություններ ==
Մեհրաբյանի անվան բժշկական ինստիտուտ

Մեհրաբյանի անվան բժշկական ինստիտուտ (ՄԲԻ), բարձրագույն ուսումնական հաստատություն։


== Պատմություն ==
Հիմնադրվել է 1996 թվականին՝ որպես բժշկական ինստիտուտ և քոլեջ։ «Մեհրաբյանի անվան բժշկական ուսումնարան» ՍՊԸ-ն 2006 թվականին անվանափոխվել է «Մեհրաբյանի անվան բժշկական ինստիտուտ» ՍՊԸ։
Ունի պետական հավատարմագիր՝ N 223, անժամկետ լիցենզավորված է ՀՀ Առողջապահության նախարարության կողմից (Կ-XX-000020, Կ-XX-000036), ինչպես նաև ՀՀ Կրթության և գիտության նախարարության կողմից (լիցենզիա N-420): 2017 թվականի վարկանիշային աղյուսակում մասնավոր բուհերի շարքում զբաղեցրել է առաջին, իսկ հայաստանյան բուհերի շարքում՝ 15-րդ տեղը։ 2018 թվականի դրությամբ բարելավել է դիրքը մեկ հորիզոնականով՝ անցնելով Եվրասիա միջազգային համալսարանին։


== Գործունեություն ==
Ինստիտուտն իրականացնում է բակալավրի (ստոմատոլոգիա, ֆարմացիա) և մագիստրոսի կրթական ծրագրեր և միջին մասնագիտական (մանկաբարձական, բուժքույրական, ատամնատեխնիկական, դեղագործական, բուժական կոսմետոլոգիա, դիմահարդարման) բժշկական ուսումնական ծրագրեր։ Դրանք ներառված են 2019 թվականի ոչ պետական լիցենզավորված միջին մասնագիտական կրթական ծրագրերի ցանկում՝ 22 այլ մասնավոր բուհերի հետ միասին։
Դասընթացներն իրականացվում են ինստիտուտի սեփական բազաներում, լսարաններում, իսկ գործնական և լաբորատոր աշխատանքները՝ հանրապետության բարձրակարգ հիվանդանոցներում և կլինիկաներում։ Կազմակերպվում է նաև ամառային դպրոց՝ 14 և 21 օր տևողությամբ։
Վառնայի և Սոֆիայի (Բուլղարիա) բժշկական համալսարանների հետ մեկտեղ հրատարակում է բժշկական եռալեզու ամսագիր։


== Գործընկերներ ==


== Ծանոթագրություններ ==


== Արտաքին հղումներ ==
Ինստիտուտի վեբ-կայք
Սալ Կուրբատիե

Սալ Կուրբատիե (ֆր.՝ Salles-Courbatiès), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 396 մարդ, բնակչության խտությունը` 29.66 մարդ/կմ²։ Բնակավայրը զբաղեցնում է 13.35 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 110 կմ հյուսիս-արևելք, Ռոդեզ քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 250 աշխատունակ (15-64 տարեկան)  բնակիչ, որոնցից ակտիվ էին 163-ը, իսկ ոչ ակտիվները` 87։ Ակտիվության ցուցանիշը կազմում է 65,2 %։ 163 աշխատունակ մարդկանցից աշխատել է 146 անձ (76 տղամարդ և 70 կին)։ Գործազուրկ են եղել 17 անձ (10 տղամարդ և 7 կին)։ 87 անաշխատունակներից 12-ը եղել են աշակերտներ կամ ուսանողներ, 48-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(3963) Փարաջանով

(3963) Փարաջանով (անգլ.՝ Paradzhanov), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 8-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,438449 ա. մ., առավելագույնը մոտենում է 1,9582 ա. մ. հեռավորության վրա և հեռանում 2,9187 ա. մ.։ Արեգակի շուրջ մեկ ամբողջական պտույտ է կատարում 1390,81 երկրային օրվա ընթացքում, իր ուղեծրով շարժվելով միջինը 0,258841 աստիճան/օր արագությամբ։ 
Ուղեծրի հարթությունը խավարածրի հարթության հետ կազմում 3.28° անկյուն։


== Անուն ==
Անունն ստացել է հայազգի կինոռեժիսոր Սերգեյ Փարաջանովի (1924-1990) պատվին։


== Տես նաև ==
Աստերոիդների ցանկ (3901-4000)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3963) Փարաջանով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (1154)

Ժողովածու (1154), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1154 թվի տակ։ Ձեռագիրը գրվել է 17-րդ դարում, 1673-1674 թվականներին Խասպեկ Խաչատուր (Բ) գրիչի կողմից։ Ստացողը եղել է Ավետիր տիրացուն (Բ)։ Գրված է թղթի վրա, որը ունի 21x14, 2 չափս։ Ձեռագիրը կազմված է 178 թերթից։ Գրված է երկսյուն, նոտրգիրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է մագաղաթի վրա՝ ողղագիծ երկաթագրով, Ավետարան։ Կազմը`կաշեպատ տախտակ, աստառը՝ կապույտ կտավ։ Հիշատակարաններ՝ 170ա։


== Բովանդակություն ==
Վկայաբանութիւն Թովմայի։
Գր. Նարեկացւոյ մեկնութիւն երգոց երգոյն։
Պօղոսի տարօնեցւոյ թուղթ առ Թէոփիստէ։
Մասն պարզատումարի։
Ոսկերհրանի Վասն անկար պատմուճանին։


== Ծանոթագրություններ ==
M.I.L.F. $

«M.I.L.F. $» (հնչում է, որպես «Milf Money»), ամերիկացի երգչուհի Ֆերգիի սինգլը, նրա երկրորդ Double Dutchess ալբոմից։ Թողարկվել է 2016 թվականի հուլիսի 1-ին, նույն օրում էլ նաև թողարկվել է տեսահոլովակը։


== Ամփոփում ==
Մի կողմից «Milf Money» արտահայտությունը կարելի է ասել նաև «Milk Money»: Դա ասելով նկատի են ունենում այն գումարը, որը մայրերը տալիս են իրենց երեխաներին դպրոցում կաթ խմելու համար։
Մյուս կողմից էլ MILF հապավումը բացվում է, որպես «Mother I’d Like to Fuck», այսինքն «Մայրիկը, ում հետ ես կքնեի»։ Տեսահոլովակում այդ հապավումը բացվում է, որպես «Moms I’d Like to Follow», ինչը նշանակում է «Մայրերը, ում ես կհետևեի»։ Ֆերգիի խոսքերով նրանք ցանկանում էին ավելի ընդարձակել այդ հասկացությունը, քանի որ «կանայք նույնպես կառուցում են կարիերա, զբաղվում են ընտանիքով, բայց դրա հետ մեկտեղ հասցնում են հետևել իրենց և լինել սեքսուալ»։
2013 թվականին Ֆերգին մայր դարձավ՝ ծնվեց նրա որդի Էքսլը։ Նրա խոսքերով հենց դա էլ նրան ոգեշնչել է այդ երգը գրելուց։


== Տեսահոլովակ ==
Տեսահոլովակի ռեժիսորը Կոլին Թիլլին է, նկարահանումները անցակցվել են Լոս Անջելեսում։ Գործողությունները տեղի են ունենում մի քանի վայրերում, որոնք զարդարված էին 1950-ականների ոճով։
Բացի Ֆերգիից տեսահոլովակում նկարահանվել էին նաև այլ հայտնի անձիք՝ Քիմ Քարդաշյանը, Նատաշա Պոլին, Քրիսի Թեյգենը (դստեր Լունայի հետ), Ալեսսանդրա Ամբրոսիոն (դստեր Անայի հետ), Սիարան, Ջեմմա Ուորդը, Թարա Լինը, Դևոն Աոկին, Անջելա Լինդվալը, Իզաբելի Ֆոնտանան և Էմբեր Վալեթան։ Տղամարդկանց դերերը տարել են Ջոն Կորթահարենը կաթ վաճառողի դերում և Ջորդան Բարեթը՝ բարմենի։


== Քննադատություն ==
Slant Magazine ամսագրի քննադատ Ալեքսա Քեմփը նշել է, որ այն հիթային երգ չէ, բայց որպես ալբոմի առաջին երգ, այն լիովին համապատասխանում է.


== Թողարկման ֆորմատ ==
Թվային ներբեռնում«M.I.L.F. $» — 2:42


== Չարթեր ==


== Ծանոթագրություններ ==


== Արտաքին հղումներ ==
 «M.I.L.F. $»
Էսպես չի մնա (բալլադ)

Էսպես չի մնա, բալլադ, որը գրել է հայ գրող Հովհաննես Թումանյան։ Բալլադի ծագումը ժողովրդական է։


== Պատմություն ==
Բալլադը գրելիս Թումանյանն օգտվել է հայ և օտարազգի բանահյուսությունից։ Հեղինակը բալլադը գրել է հիմնականում Ս. Հայկունու «Տերտեր ու աճամ աղբեր» հեքիաթի հիման վրա, որը տպագրվել է «Էմինյան ազգագրական ժողովածուի» 2-րդ հատորի 345-347 էջերում (Մոսկվա-Վաղարշապատ)։ Գրությունը մեզ չի հասել, հայտնի չէ նաև ստեղծման ստույգ թվականը։
Ե. Չարենցի անվան գրականության և արվեստի թանգարանի Թումանյանի համար 1340 ֆոնդում պահվում է Հասկեր ամսագրի` հեղինակի սեփական օրինակը, որի մեջ Թումանյանը ուղղումներ է կատարել։


== Սյուժե ==
Բալլադը պատմում է մի աղքատ մարդու մասին, որն իր տղային տալիս է մի հարուստի մոտ ծառա։ Խելոք տղան մեծանում է և գնալով ավելի լավ է աշխատում. տերը նրան ավելի շատ է գումար տալիս։ Տղայի հայրը կարոտում է նրան և գնում է տեսակցության։ Տղան ասում է, որ լավ է ապրում։ Տղան այնքան լավ է աշխատում, որ դառնում թագավորի ծառան։ Հայրը նորից կարոտում է տղային և գնում է նրան տեսակցության։ Տղան նորից ասում է, որ լավ է ապրում և մտածելու կարիք չկա։ Ծառան այնքան է սիրվում, որ դառնում է թագավորության երկրորդ մարդը։ Հայրը նորից գալիս է տեսակցության, տղան ասում է, որ նազիր է դարձել և շատ լավ է ապրում։ Ժամանակ է անցնում, թագավորը մահանում է ու երկիրը մնում է անտեր։ Հավաքվում են բոլորը և որոշում, որ արքան պետք է լինի տղան։ Հայրը իմանում է և հպարտանում է իր տղայով, գալիս է նրան տեսնելու, իսկ տղան ասում է, որ երկրի տերն է ու ասում է նաև, էսպես չի մնա։ Ժամանակն անցնում է, թագավորը ծերանում է և մահանում։ Հայրը գալիս է և տեսնում, որ թագավորին շիրիմի վրա գրված է` «էսպես չի մնա»։ Բալլադը պատմում է ժամանակի, փառքի ու իշխանության անցողիկության մասին։


== Տպագրություն ==
Առաջին անգամ տպագրվել է Հասկեր ամսագրում, 1908 թվականի 9-րդ համարի 312-314 էջերում, ապա` Երկերի ժողովածուի առաջին հատորի 319-321 էջերում։


== Ծանոթագրություններ ==
Լեիսու

Լեիսու (էստ․՝ Leisu), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սալավաթ (Բաշկորտոստան)

Անվան այլ կիրառումների համար տե՛ս՝ Սալավաթ (այլ կիրառումներ)Սալավաթ (բաշկիրերեն՝  Салауат), Ռուսաստանի քաղաք, Բաշկորտոստանի արդյունաբերական խոշոր կենտրոններից մեկը։ Ձևավորում է Սալավաթի քաղաքային շրջանը։
Սալավաթը հարավային Բաշկորտոստանի կենտրոնական ագլոմերացիայի կենտրոններից մեկն է (մյուս կենտրոնները Իշիմբայն ու Ստերլիտամակն են), ունի հզոր արտադրական ներուժ, բնակչությունը կազմում է մոտավոր 150 հազար մարդ։ Քաղաքում է գտնվում Ռուսաստանում միակ նավթաքիմիական «Գազպրոմ նավթաքիմ Սալավաթ» ձեռնարկությունը, որն արտադրում է հրթիռային հեպտիլ վառելանյութ։


== Ֆիզիկա-աշխարհագրական բնութագիր ==


=== Աշխարհագրական դիրք ===
Քաղաքը գտնվում է Բաշկորտոստանի հարավում, Բելայա գետի (Կամա գետի վտակ) ձախ ափին, Ուֆա քաղաքից 160 կմ հարավ։
Քաղաքը տարածված է Բելայա գետի երկարությամբ և երկարությունը կազմում է 5.5 կմ, լայնությունը՝ (առանց 116 թաղամասին)՝ 2.65 կմ։ Քաղաքի ամենաբարձ կետը գտնվում է 116 թաղամասում (175 մ)


=== Կլիմա ===
Կլիման մայրցամաքային է, բավականին խոնավ, ամառը տաք է, ձմեռը՝ չափավոր ցուրտ և տևական։ Հունվարին միջին ջերմաստիճանը −13,9 °C է, նվազագույնը՝ −48,2 °C, հուլիսին՝ +19,4 °C (1993 թվական), առավելագույնը՝ +39,3 °C (2010 թվական)։ Քամին հիմնականում արևմուտքից է։
Սալավաթը ցածրադիր հարթության վրա, որն էլ հատկապես ձմռանը խիտ մառախուղների պատճառ է դառնում։


== Ծանոթագրություններ ==


== Արտաքին հղումներ ==
Նովոնիկոլաևսկի (քաղաքատիպ ավան, Նովոնիկոլաևսկի շրջան)

Անվան այլ կիրառումների համար տե՛ս՝ ՆովոնիկոլաևսկիՆովոնիկոլաևսկի (ռուս.՝ Новониколаевский), քաղաքատիպ ավան Ռուսաստանի Վոլգոգրադի մարզի Նովոնիկոլաևսկի շրջանի կազմում։
Բնակչությունը 2010 թվականին գրանցված տվյալներով կազմում էր 9273 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուիլկոկս շրջան (Ջորջիա)

Ուիլկոկս շրջան (անգլ.՝ Wilcox County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 984 կմ² է, բնակչությունը՝ 8.577 մարդ (2010 թ. տվյալներով)։ Շրջկենտրոնն է Աբվիլ բնակավայրը։ Կազմավորվել է 1857 թ.։
(2229) Մեզարկո

(2229) Մեզարկո (անգլ.՝ Mezzarco), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 7-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,69246 ա. մ., առավելագույնը մոտենում է 1,9776 ա. մ. հեռավորության վրա և հեռանում 3,4073 ա. մ.։ Արեգակի շուրջ մեկ ամբողջական պտույտ է կատարում 1613,7 երկրային օրվա ընթացքում, իր ուղեծրով շարժվելով միջինում 0,22309 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2229) Մեզարկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մաալուլա

Մաալուլա (արաբ․՝ معلولا‎‎, արամեերեն՝ ܡܥܠܐ), քաղաքատիպ ավան Սիրիայի Արաբական Հանրապետության հարավում՝ Ռիֆ Դիմաշկի մարզում։ Ալ-Թելլի գավառի համանուն շրջանի վարչական կենտրոնն է։ Բնակչությունը կազմում է 2 000 մարդ։


== Աշխարհագրություն ==
Մաալուլան գտնվում է Սիրիայի մայրաքաղաք Դամասկոսից 27 կմ հյուսիս։ Սայդնայայի հետ համարվում է քրիստոնեական ուխտագնացության երկրորդ կենտրոնը՝ Երուսաղեմից հետո։ Կլիման լեռնային է։


== Բնակչություն ==
2004 թվականի տվյալներով՝ այստեղ ապրում են մոտ 2000 մարդ, որից ավելի քան 1500-ը՝ քրիստոնյաներ՝ հույն կաթոլիկներ ու ուղղափառ արամեացիներ։ Բնակչությունը քաղաքից զբաղվում է այգեգործությամբ, երկրագործությամբ ու անասնապահությամբ. քաղաքում քիչ են ծառերը։ Զարգացած է սննդի արդյունաբերությունը և սպասարկող ոլորտը։


== Պատկերասրահ ==


== Տես նաև ==
Սայդնայա
Արամեացիներ
Ասորիներ


== Ծանոթագրություններ ==
Արիյանետ Մուրիչ

Արիյանետ Մուրիչ (ալբ․՝ Arijanet Muriqi, նոյեմբերի 7, 1998(1998-11-07), Շլիրեն), կոսովացի պրոֆեսիոնալ ֆուտբոլիստ։ Ներկայումս Մանչեսթեր Սիթիից վարձավճարով հանդես է գալիս Նոթինգհեմ Ֆորեստի և Կոսովոյի ազգային հավաքականի կազմում։ Խաղում է դարպասապահի դիրքում։


== Ակումբային կարիերա ==


=== Մանչեսթեր Սիթի ===
Մուրիչը Մանչեսթեր Սիթիի ակադեմիայի սան է։ Իր առաջին պրոֆեսիոնալ պայմանագիրը կնքեց 2017 թվականի հուլիսի 27-ին։ 2018 թվականի հուլիսի 31-ին Մուրիչը 1 տարվա վարձավճարով միացավ ՆԱԿ Բրեդային։ Իր պրոֆեսիոնալ դեբյուտը նշեց օգոստոսի 18-ին՝ Դե Գրաֆսխապի դեմ խաղում։ Օգոստոսի 2-ին Մանչեսթեր Սիթին հետ կանչեց Մուրիչի վարձավճարը՝ փոխարինելու համար վնասվածք ստացած Կլաուդիո Բրավոյին։ Իր դեբյուտը ակումբի կազմում նշեց սեպտեմբերի 25-ին՝ թիմի մեկնարկային կազմում խաղադաշտ դուրս գալով Անգլիայի լիգայի գավաթի Օքսֆորդ Յունայթեդի դեմ խաղում։ 2018-19 մրցաշրջանում Մուրիչը անցկացրեց 5 հանդիպում՝ Մանչեսթեր Սիթիի հետ հաղթելով Անգլիայի գավաթն ու Անգլիայի լիգայի գավաթը։
2019 թվականի հուլիսի 9-ին Մուրիչը 1 տարվա վարձավճարով միացավ Նոթինգհեմ Ֆորեստին։ Իր դեբյուտը ակումբի կազմում նշեց օգոստոսի 3-ին՝ թիմի մեկնարկային կազմում խաղադաշտ դուրս գալով Վեստ Բրոմվիչ Ալբիոնի դեմ խաղում։


== Միջազգային կարիերա ==
Մուրիչը իրավասու էր ներկայացնել Կոսովոն, Շվեյցարիան և Չեռնոգորիան միջազգային ասպարեզում։ Իր դեբյուտը Չեռնոգորիայի մինչև 21 տարեկանների երիտասարդական հավաքականի կազմում նշեց 2017 թվականի սեպտեմբերի 5-ին՝ Բոսնիա և Հերցեգովինայի դեմ խաղում, սակայն հեռացվեց խաղադաշտից այս հանդիպման 85-րդ րոպեին։ 2018 թվականի օգոստոսի 26-ին Կոսովոյի ֆուտբոլի ֆեդերացիան հայտարարեց, որ Մուրիչը համաձայնվել է հանդես գալ Կոսովոյի ազգային հավաքականի կազմում։
Կոսովոյի ազգային հավաքականում իր դեբյուտը Մուրիչը նշեց 2018 թվականի նոյեմբերի 20-ին՝ թիմի մեկնարկային կազմում խաղադաշտ դուրս գալով Ադրբեջանի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 15-ի դրությամբ


=== Միջազգային վիճակագրություն ===
2019 թվականի սեպտեմբերի 15-ի դրությամբ


== Նվաճումներ ==


=== Ակումբային ===
Մանչեսթեր Սիթի

Անգլիայի գավաթ. 2018–19
Անգլիայի լիգայի գավաթ. 2018–19


== Ծանոթագրություններ ==


== Արտաքին հղումներ ==
Մուրիչի պաշտոնական Ինստագրամի էջը
Մուրիչը transfermarkt-ում
Մուրիչը soccerbase.com-ում
Մուրիչը WhoScored.com կայքում
Մուրիչը Մանչեսթեր Սիթիի պաշտոնական կայքում Archived 2020-08-01 at the Wayback Machine.
Մուրիչը Նոթինգհեմ Ֆորեստի պաշտոնական կայքում(չաշխատող հղում)
Մուրիչը Պրեմիեր Լիգայի պաշտոնական կայքում
Մուրիչը Չեռնոգորիայի ֆուտբոլի ասոցիացիայի կայքում
Անդրեյ Զամկովոյ

Անդրեյ Վիկտորովիչ Զամկովոյ (ռուս.՝ Андрей Викторович Замковой, հուլիսի 4, 1987(1987-07-04), Svobodny, Ամուրի մարզ, ՌԽՖՍՀ, ԽՍՀՄ), ռուս բռնցքամարտիկ։ Ռուսաստանի սպորտի վաստակավոր վարպետ, Օլիմպիական խաղերի կրկնակի բրոնզե մեդալակիր (2012, 2020), աշխարհի չեմպիոն (2019), աշխարհի առաջնության արծաթե մեդալակիր (2009), Ունիվերսիադայի չեմպիոն (2013), Ռուսաստանի յոթակի չեմպիոն (2010, 2011, 2013, 2015, 2017, 2018, 2020)։


== Կարիերա ==
Մարզվել է Ֆելիքս Գելյուսի գլխավորությամբ։
2012 թվականի Օլիմպիական խաղերում նվաճել է բրոնզե մեդալ՝ կիսաեզրափակչում պարտվելով օլիմպիական չեմպիոն Սերիկ Սապիևին (Ղազախստան)։
2016 թվականի Օլիմպիական խաղերում ելույթներն ավարտել է 1/16 եզրափակչի փուլում՝ զիջելով Ռեթոն Օկվիրիին (Քենիա)։
Յոթ անգամ դարձել է Ռուսաստանի բռնցքամարտի առաջնության հաղթող (2010, 2011, 2013, 2015, 2017, 2018, 2020):
2019 թվականի աշխարհի առաջնությունում Եկատերինբուրգում զբաղեցրել է առաջին տեղը՝ եզրափակիչում հաղթելով անգլիացի Պիտ Մաքքորմակին։
2021 թվականի հուլիսին Զամկովոյը դարձել Է Տոկիոյի Օլիմպիական խաղերի բրոնզե մեդալակիր։ Նա 1/16 եզրափակիչում հաղթել է զամբիացի Ստեֆան Զիմբուին և վրացի Էսկերհան Մադիևին, սակայն կիսաեզրափակիչում պարտվել է կուբացի Ռոնիել Իգլեսիասին։


== Մրցանակներ ==
«Հայրենիքին մատուցած ծառայությունների համար» 2-րդ աստիճանի շքանշան (օգոստոսի 13, 2012 թվական) - ֆիզիկական կուլտուրայի և սպորտի զարգացման գործում ունեցած մեծ ավանդի, 2012 թվականի Լոնդոնի Օլիմպիական խաղերի ժամանակ մարզական բարձր նվաճումների համար (Մեծ Բրիտանիա)
Ռուսաստանի սպորտի վաստակավոր վարպետ (20 օգոստոս, 2012 թվական)
Ռուսաստանի Դաշնության նախագահի պատվոգիր (հուլիսի 19, 2013 թվական) - 2013 թվականի Կազանի XXVII Համաշխարհային ամառային ունիվերսիադայում մարզական բարձր նվաճումների համար
«Հայրենիքին մատուցած ծառայությունների համար» 1-ին աստիճանի շքանշան (օգոստոսի 11, 2021 թվական) - հայրենական սպորտի զարգացման գործում ունեցած մեծ ավանդի, սպորտային բարձր նվաճումների, հաղթանակի կամքի, տոկունության և նպատակասլացության համար, որոնք դրսևորվել են 2020 թվականի 20-րդ Օլիմպիական խաղերի Տոկիոյում (Ճապոնիա)
«Մարտական համագործակցության ամրապնդման համար» մեդալ (2021)։


== Ծանոթագրություններ ==


== Արտաքին հղումներ ==
Անդրեյ Զամկովոյ
Անդրեյ Զամկովոյը Olympics.com կայքում Archived 2021-07-31 at the Wayback Machine.(անգլ.)
Անդրեյ Զամկովոյը Ռուսաստանի բռնցքամարտի ֆեդերացիայի կայքում
Անդրեյ Զամկովոյ Ինստագրամում
Սան Կաշանո դեյ Բանյի

Սան Կաշանո դեյ Բանյի (իտալերեն՝ San Casciano dei Bagni), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 1745 մարդ (2008 թվականի տվյալներով)։ Խտությունը՝ 19 մարդ/կմ²։ Տարածքը՝ 92 կմ²։ Էլեկտրոնային փոստ՝ 53040։ Հեռախոսային կոդ՝ 0578։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0578 58911
Էլեկտրոնային փոստ․ sindaco@comune.sancascianodeibagni.siena.it
Պաշտոնական կայք․ http://www.comune.sancascianodeibagni.siena.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նեֆտեգորսկի շրջան

Նեֆտեգորսկի շրջան (ռուս.՝ Нефтегорский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1965 թվականին։ Վարչական կենտրոնը՝ Նեֆտեգորսկ։


== Աշխարհագրություն ==
Շրջանի տարածքի մակերեսը կազմում է 1350 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31672 մարդ։ Բնակչության խտությունը կազմում էր 23,46 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պրուդի (գյուղ, Սովետսկիի շրջան)

Անվան այլ կիրառումների համար տե՛ս՝ ՊրուդիՊրուդի (ուկրաիներեն՝ Пруди, Ղրիմի թաթարերեն՝ Ableş), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Աբլեշ։
2001 թվականի տվյալներով Պրուդի գյուղում բնակվում էր 2 747 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լերմոնտովի թանգարան (Պարաբոչ)

Մ. Յու. Լերմոնտովի գրական թանգարան (ռուս.՝ Литературный музей М. Ю. Лермонтова), գրական թանգարան Պարաբոչ գյուղում՝ նվիրված բանաստեղծի կյանքին և Չեչնիայում եղած տարիներին, հիմնադրվել է 2006 թվականին։
1818 թվականին Ելիզավետա Ալեքսեևնա Արսենևան իր թոռան՝ Միխայիլ Լերմոնտովի հետ եկել իր այրի քրոջ Ակիմա Խաստատովա Եկատերինա Ալեքսեևնայի մոտ։ Խաստատովայի գույքը գտնվում է Պարաբոչ գյուղում (ըստ մեկ այլ տարբերակով՝ Պարաբոչ գյուղում եղել է կալվածատեր Կալուստովայի սեփականությունը)։ Այդ կալվածքում անցկացրած ժամանակը, նշանակալի հետք է թողել բանաստեղծի կյանքում։
Այնտեղ նա ծանոթացել է գրեբենյան կազակների, չեչենների, կումիկների կյանքին, սովորույթներին և մշակույթին։ Խաստատովների կալվածքում տարբեր ժամանակներում եղել են Ալեքսանդր Դյուման, Լև Տոլստոյ, ադմիրալ Ի. Դ. Պոտանինը, տիեզերագնաց Վլադիմիր Կոմարովը և այլք։ Մ. Յու. Լերմոնտովի ծննդյան 150-ամյակին՝ 1964 թվականին Խաստատովների տուն-դաստակերտում դրեցին հուշատախտակ, որ նա այդտեղ եղել է 1818, 1837 և 1840 թվականներին։ 1987 թվականի օգոստոսի 11-ին Խաստատովների նախկին կալվածքը Չեչենա-Ինգուշական ԻԽՍՀ նախարարների խորհրդի որոշմամբ հայտարարվեց պատումության և մշակույթի հուշարձան։
2004 թվականի հոկտեմբերի 8-ին Չեչնիայի Հանրապետության մշակույթի նախարարությունը Խաստատովների նախկին կալվածքի հիմքի տունը դարձրեց Մ. Յու. Լերմոնտովի գրական թանգարան:Թանգարանի պաշտոնական բացումը տեղի է ունեցել 2006 թվականի հունիսի 3-ին։ Թանգարանը համարվում է Չեչնիայի Հանրապետության Ազգային թանգարանի մասնաճյուղ։


== Ծանոթագրություններ ==


== Գրականություն ==
Асталов В. А., Хамурзаев И. С. Музейная сеть Чеченской Республики в конце XX — начале XXI века. — Махачкала: АЛЕФ, 2014. — 196 с. — ISBN 9785438606161


== Արտաքին հղումներ ==
«Литературный музей М.Ю. Лермонтова (филиал Нац. музея ЧР)»։ Министерство культуры Чеченской Республики։ 2014-11-23։ Արխիվացված է օրիգինալից 2016-12-26-ին։ Վերցված է 2014-12-17 
«Литературный музей М.Ю. Лермонтова»։ Музеи России։ Վերցված է 2014-12-17 
«Литературный музей М.Ю. Лермонтова»։ Информационное агентство «Чечен-Инфо»։ 2012-04-09։ Վերցված է 2014-12-17 
«Лермонтовская Чечня»։ Вестник Кавказа։ 2014-10-16։ Վերցված է 2014-12-17 
«Литературный музей М.Ю. Лермонтова»։ Комитет Правительства Чеченской Республики по туризму։ Արխիվացված է օրիգինալից 2014-12-17-ին։ Վերցված է 2014-12-17 
«Особняк-Хастатова-Музей-Лермонтова Музей Лермонтова на Викимапии»։ wikimapia.org։ Վերցված է 2016-11-24 
В Чечне отмечают 200-летие русского поэта Михаила Лермонтова ՅուԹյուբում
Ֆիլադելֆիա (ֆիլմ)

«Ֆիլադելֆիա»  (անգլ.՝ «Philadelphia»), ռեժիսոր Ջոնաթան Դեմիի իրավական դրաման, որն արժանացել է երկու մրցանակի՝ Թոմ Հենքսի դերասանական աշխատանքի և Բրյուս Սպրինգստինի «Streets of Philadelphia» երգի համար, ինչպես նաև արժանացել է միջազգային կինոփառատոնների մրցանակներին: «Ֆիլադելֆիան» առաջին ֆիլմերից մեկն էր համասեռամոլության, ՁԻԱՀ-ի և հոմոֆոբիայի վերաբերյալ:
Սյուժեի հիմքում ընկած է փաստաբան Ջեֆրի Բաուերսի իրական պատմությունը, որը 1987 թվականին դատական հայց է ներկայացրել ընդդեմ Baker & McKenzie ընկերությանը այն բանի համար, որ նա անարդարացիորեն հեռացվել է այնտեղից: Գլխավոր դերերը խաղացել են Թոմ Հենքսը և Դենզել Վաշինգտոնը:


== Սյուժե ==
Առաջ գնացող երիտասարդ փաստաբան Էնդրյու Բեքեթը աշխատանքից ազատվում է «Վայլդ Վիվեր» իրավաբանական ընկերությունից իր «անիրազեկության» պատճառով: Աշխատանքից հեռացնելու իսկական դրդապատճառն այլ էր․ ղեկավարներն իմացել էին, որ նա ՁԻԱՀ-ով հիվանդ համասեռամոլ է: Էնդրյուն որոշում է դատի տալ նախկին գործատուներին և դատարանում ներկայացուցիչ է փնտրում: Բոլոր փաստաբաններին, որոնց նա դիմում է, հրաժարվում են օգնել: Նա սկզբում դիմում է սոցիալական հոմոֆոբ սևամթորփ փաստաբան Ջո Միլլերին, որը վախենում է ձեռքսեղման միջոցով ՄԻԱՎ-ով վարակվելուց: Էնդրյուն որոշում է ինքնուրույն պաշտպանել իր շահերը դատարանում: Նա գրադարանում գտնում է համապատասխան օրենք և հենց այստեղ էլ պատահաբար հանդիպում է Ջոյի հետ, որը հանուն օրենքի և արդարության համաձայնվում է վարել նրա գործը:


== Դերերում ==


== Ստեղծում ==
Ֆիլմը դարձել է Հոլիվուդի երկրորդ բարձրբյուջետային ֆիլմը, որում գեյերն ու լեսբուհիները ռեալիստական կերպով են պատկերված: Ֆիլմն ի սկզբանե պարունակել է Հենքսի և Բանդերասի հերոսների միջև մտերմության տեսարաններ՝ ներառյալ մեկ անկողնային տեսարան: Ֆիլմի որոշ DVD թողարկումներում այն ներառված է.: Ջեֆրի Բաուերսի ընտանիքը դատի է տվել ֆիլմն ստեղծողներին, որոնք առանց թույլտվության ֆիլմի հիմքում օգտագործել են Ջեֆրիի կյանքի պատմությունը: Ընտանիքի անդամները պնդում էին, որ ֆիլմի 54 տեսարաններն այնքան նման են Բաուերսի կյանքի իրադարձություններին, որ կասկած չկա, որ դա նրա պատմությունն էր, որը ռեժիսորներին հայտնի էր դարձել ընտանիքի անդամների հետ ունեցած հարցազրույցներից և դարձել սյուժեի հիմքը։ Շուտով հայցադիմումը հետ է վերցվել պայմանավորվածության արդյունքում, որի մանրամասները հայտնի չեն: Ֆիլմի հեղինակները խոստովանել են, որ ֆիլմն իրապես հիմնված է Բաուերսի կյանքի իրադարձությունների վրա։
Դերի վրա աշխատելիս Թոմ Հենքսը գրեթե 12 կգ քաշ է կորցրել:
Ռեժիսոր Ջոնաթան Դեմեն ցանկացել է, որ ՁԻԱՀ-ի խնդիրներին անտեղյակ մարդիկ դիտեն նրա կինոնկարը: Դիտողներին գրավելու համար նա ֆիլմում ներառել է «Ֆիլադելֆիայի փողոցներ» երգը, որը նպաստել է ՁԻԱՀ-ի խնդիրների վերաբերյալ իրազեկվածության բարձրացմանը


== Սաունդթրեք ==
Ֆիլմում հնչում են հետևյալ երաժշտական ստեղծագործությունները.


== Քննադատություն ==
Ֆիլմը լավ է ընդունվել քննադատների կողմից՝ Rotten Tomatoes-ի կայքում ստանալով «թարմ» վարկանիշի 74%-ը, ինչպես նաև օգտվողների վարկանիշի 87%-ը։ Ֆիլմը գրավել է 20-րդ տեղը 100 տարվա ընթացքում ամերիկյան ամենաոգեշնչող ֆիլմերի ցանկում, իսկ Էնդրյու Բեքեթը Ամերիկայի կինոարվեստի ինստիտուտի համաձայն 100 լավագույն հերոսների և չարագործների ցուցակում 49-րդ տեղում է:


== Ծանոթագրություններ ==
Ռևուշչինո (գյուղ, Կոբելյակի շրջան)

Ռևուշչինո (ուկրաիներեն՝ Ревущине), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Ռևուշչինո գյուղում բնակվում էր 204 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Listen (երգ, Բիյոնսե)

«Lísten» (հայերեն՝ Լսիր), ամերիկացի երգչուհի Բիյոնսեի երգը «B’Day» ստուդիական երկրորդ ալբոմից։


== Երգի մասին ==
Երգը գրել են Հենրի Քրիգերը, Սքոթ Քաթլերը, Էնն Փրևենը և Բիյոնսեն։ 2006 թվականին, որպես համապրոդյուսեր, հանդես են եկել՝ «The Underdogs»-ը, Մեթ Սալիվանը և Ռենդի Սփենդլոուվը «Երազանքների աղջիկներ» մյուզիքլի համար, որտեղ Բիյոնսեի կերպարը՝ Դինա Ջոնսը, երգում է այս երգը՝ այդ կերպ արտահայտելով իր անկախությունն ամուսնու վերահսկողությունից։ «Columbia Records»-ը 2006 թվականի դեկտեմբերի 5-ին  թողարկել է «Listen» երգը որպես «Dreamgirls: Music from the Motion Picture» ֆիլմի սաունդթրեքի առաջատար սինգլ։ Երգի իսպաներեն տարբերակը («Oye») ներառվել է «Irreemplazable» մինի ալբոմում և «B’Day» ալբոմի իսպանական տարբերակում։


== Ստեղծագործությունների ցանկ ==


== Հիթ-շքերթներ ==


=== Ամենշաբաթյա հիթ-շքերթներ ===


== Ծանոթագրություններ ==
Աբրանիա (երկրամաս)

Անվան այլ կիրառումների համար տե՛ս՝ Աբրանիա (այլ կիրառումներ)Աբրանիա, երկրամաս Հնագույն Հայաստանում՝ Ուրարտուում։ Հիշատակված է ասորական սեպագիր արձանագրություններում։ Թգլաթպալասարը միացրել էր Խառան երկրին։


== Ծանոթագրություններ ==
Լնդախտ

Լնդախտ, ցինգա, սկորբուտ, հիվանդություն, որն առաջանում է օրգանիզմում ասկորբինաթթվի (վիտամին C-ի) անբավարարությունից։ Զարգանում է վիտամին C չպարունակող մթերքներով 3-6 ամիս սնվելուց հետո։ Առաջանում է ականջների, քթի, շրթունքների, մատների, եղունգների կապտություն, լնդերի ուռչում և արյունահոսություն, բերանի տհաճ հոտ։ Ատամները շարժվում են և թափվում։ Սրունքների, ազդրերի, նստատեղի մաշկի վրա, հետագայում ենթամաշկում և մկաններում, ինչպես նաև այլ օրգաններում առաջանում են կետավոր արյունազեղումներ։ Խանգարվում է ստամոքս-աղիքային համակարգի գործունեությունը, զարգանում է սակավարյունություն, խիստ ընկնում օրգանիզմի դիմադրողականությունը վարակիչ հիվանդությունների հանդեպ։ Բուժումը. ասկորբինաթթու կամ վիտամին C-ի պատրաստուկներ (մասուր և փշատերև)։ Կանխարգելումը, բանջարեղենի (հատկապես կարտոֆիլ և կաղամբ), հատապտուղների և մրգերի (ցիտրուսներ, սև հաղարջ, ելակ, մասուր) օգտագործում։


== Ծանոթագրություններ ==
Վալգեռաննա

Վալգեռաննա (էստ․՝ Valgeranna), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մորգանո

Մորգանո  (իտալերեն՝ Morgano), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 3754 մարդ, խտությունը՝ 341 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 31050, հեռախոսային կոդ՝ 0422։


== Արտաքին հղումներ ==
http://www.comunemorgano.it/ Archived 2004-03-26 at the Wayback Machine.


== Ծանոթագրություններ ==
Դավուդ

Անվան այլ կիրառումների համար տե՛ս՝ Դավուդ (այլ կիրառումներ)Դավուդ, գյուղ Արևմտյան Հայաստանում, Էրզրումի վիլայեթի Դիադինի գավառակում։ Գտնվում էր Արածանիի ձախ կողմում։


== Բնակչություն ==
1878 թվականին ուներ 11, իսկ XX դարի սկզբին 16 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Պատմամշակութային կառույցներ ==
Ըստ ոմանց Դավուդում էր գտնվում Ծաղկոտն գավառի Անգղ բերդը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սպիտակ սունկ

Սպիտակ սունկ (լատ.՝ Boletus edulis), թնջուկ, բազիդիավոր սնկերի բոլետայինների ընտանիքի տեսակ։


== Տարածվածություն ==
Հայաստանում հազվադեպ հանդիպում է անտառային գոտիներում՝ ամռանից մինչև ուշ աշուն՝ հողի վրա (1000-1900 մ բարձրություններում)։

Ընդհանուր՝ Եվրոպա, Ասիա, Հյուսիսային Աֆրիկա, Հյուսիսային Ամերիկա, Ավստրալիա, Հարավային Կովկաս (Ադրբեջան, Վրաստան, Հայաստան)։ Աշխարհի մի շարք երկրներում ունի լայն տարածում, սակայն Հայաստանում հանդիպում է հազվադեպ, եզակի առանձնյակներով, հայտնաբերված է Իջևանի ֆլորրայի շրջանում՝ «Դիլիջան» ազգային պարկ, Զանգեզուրի ֆլորրայի շրջանում՝ Գորիսի շրջակայք, Ապարանի՝ Մարմարիկ գետի ափին, Լոռու՝ Թումանյան կայան։


== Կառուցվածք ==

Երիտասարդ պտղամարմիններն ավելի բաց գույնի են։ Գլխարկի ստորին մասը սպունգանման է՝ մանր ծակոտիներով, սկզբում՝ սպիտակ, հասուն տեսակներինը՝ դեղնականաչավուն երանգով։ Պտղամիսն ամուր է, սպիտակ։ Ոտիկը (բարձրությունը 7-12 սմ, հաստությունը՝ 2-6 սմ) գավազանաձև է, դեպի հիմքը հավասար լայնացած, բաց գորշավուն, վերևի մասում՝ ցայտուն արտահայտված սպիտակ, ապա՝ կեղտոտ սպիտակ կամ գորշավուն ցանցիկով։
Միկոռիզագոյացնող է, համակեցության մեջ է մտնում կաղնու, սոճու, բոխու հետ։ Գլխարկը (տրամագիծը՝ 5-25 սմ) բարձիկաձև է, մսալի։ Գույնը հաճախ կախված է աճման տեղից և էկոլոգիական պայմաններից, սոճուտներում այն մուգ գորշ կամ գորշաշագանակագույն է, սաղարթավոր անտառներում՝ բաց, դժգույն դեղնագույն։


== Նշանակություն և կիրառում ==
Ամենաարժեքավոր և համեղ սնկերից է, հարուստ է սպիտակուցներով, ունի բարձր սննդային հատկություններ։ Պիտանի է բոլոր տեսակի խոհարար, մշակման և մթերման համար։ Ավելի արժեքավոր են չորացրած պտղամարմինները։ Ունի նաև բուժիչ հատկություններ. հակաբիոտիկ ակտիվություն, պտղամարմինների մեջ հայտնաբերվել են հակաուռուցքային նյութեր։ Նման է ոչ ուտելի լեղասնկին։ Վերջինս ունի դառը համ, պտղամիսը կտրելիս վարդագույն է։


== Պատկերասրահ ==

		
		
		
		
		


== Արտաքին հղումներ ==
Таксономия на сайте www.mycobank.org
ГОСТ Р 54643-2011 Грибы белые свежие. Общие технические условия


== Գրականություն ==
Васильков Б. П. Белый гриб: Опыт монографии одного вида. — М.—Л.: «Наука», 1966.
Грибы СССР. — М.: Мысль, 1980.
Дермек А. Грибы. — Братислава: Словарт, 1989.
Семёнов А. И. О грибах и грибниках: Справочник по сбору грибов в Крыму. — Симферополь: Таврия, 1990. — С. 89—97. — ISBN 5-7780-0177-0
Всё о грибах / сост. В. Булдаков. — Донецк: ПФК «БАО», 2000. — С. 247—249. — ISBN 966-548-124-X
Всё о грибах / ред.-сост. Н. Г. Лебедева. — Харьков: «Реликт», 1997. — С. 187—188. — ISBN 9984-9011-0-7
Հայերը Բարսելոնայում

Հայերը Բարսելոնայում կամ Բարսելոնահայեր (կատ.՝ Els armenis de Barcelona, իսպ.՝ Los armenios de Barcelona), Կատալոնիայի մայրաքաղաք Բարսելոնայում և դրա մերձակայքում բնակվող հայերը։
Հայերը համարվում են Բարսելոնա քաղաքում ապրող խոշոր ազգային փոքրամասնություններից մեկը։


== Պատմություն ==
Կատալոնիայի և Հայաստանի միջև հարաբերությունները սկիզբ են առնում Կիլիկյան Հայաստանի արքա Լևոն Զ-ի կնոջ՝ Կոնստանցա Սիցիլիացու ժամանակներից։
Բարսելոնան Իսպանիայի երկրորդ ամենահայաշատ քաղաքն է՝ մայրաքաղաք Մադրիդից հետո։ Ըստ 2012 թվականի տվյալների՝ Բարսելոնա քաղաքում ապրում է շուրջ 2200 հայկական ընտանիք՝ 15 հազար բնակչով։
Հայերի ճնշող մեծամասնությունն ապրում է մայրաքաղաքում և միայն մի ստվար զանգվածն է բնակվում Բարսելոնայի արվարձաններում։ Բարսելոնահայ համայնքը այժմ գտնվում է հասարակամշակութային կազմավորման շրջանում և ակտիվորեն մասնակցում է Բարսելոնայի քաղաքային կյանքին։
Իսպանիայի Թագավորության տարածքում չկա որևէ հայկական եկեղեցի, սակայն քննարկվում է Բարսելոնայում, ինչպես նաև Իսպանիայի մյուս հայաշատ քաղաքներում հայկական եկեղեցի կառուցելու հարցը։ Բարսելոնահայերի, ինչպես և Իսպանիայի տարածքում ապրող մյուս հայերի շահերը ներկայացնում է Մադրիդում գործող Հայաստանի Հանրապետության դեսպանությունը։
Բարսելոնայում գործում են հայկական կիրակնօրյա դպրոցներ, որտեղ ուսուցանվում է նաև հայոց լեզու և հայ ժողովրդի պատմություն։ Բարսելանահայերը խոսում են հայերեն և իսպաներեն, ինչպես նաև կատալոներեն լեզուներով։ Մեծ մասամբ նրանք հարում են հայ առաքելական եկեղեցուն։ Բարսելոնայում գործում են  իսպանահայերի համայնքային կազմակերպություններ։


== Տե՛ս նաև ==
Հայերն Իսպանիայում


== Ծանոթագրություններ ==


== Արտաքին հղումներ ==
Բարսելոնայի հայկական մշակութային կենտրոն Archived 2009-04-30 at the Wayback Machine.
Իսպանահայկական կայք
Հերան Շաբան

Հերան Շաբան (Հրանտ Շաբանյան, անգլ.՝ Héran Chabanian, հունվարի 23, 1887(1887-01-23), Կարին, Էրզրումի վիլայեթ, Օսմանյան կայսրություն - նոյեմբերի 13, 1939(1939-11-13), Նանտ), ֆրանսահայ նկարիչ։


== Կենսագրություն ==
Հերան Շաբանը ծնվել է Արևմտյան Հայաստանի Էրզրում քաղաքում։ 1894 թվականին տեղափոխվել է Փարիզ։ 1911-1913 թվականներին սովորել է Փարիզի դեկորատիվ արվեստի դպրոցում, աշակերտել ֆրանսիացի նկարիչ Գուստավ Պորեյին։ Ստեղծել է գրաֆիկական աշխատանքներ, դիմանկարներ, ծովանկարներ, ձևավորել գրքեր։
1896 թվականին ֆրանսիական նկարիչների սալոնում կայացել է Շաբանի առաջին անհատական ցուցահանդեսը։ Ցուցահանդեսներ է ունեցել նաև Փարիզում (1900, 1939), Բրյուսելում (1910) և այլուր։ Հերան Շաբանի ստեղծագործությունները բազմիցս վաճառվել են աճուրդում։ Շաբանի «Ինքնադիմանկար» (1919), «Կնոջ դիմանկար», «Կնոջ դիմանկար» (1926), «Սևամորթ Վեներան», «Սրճարանում» աշխատանքները գտնվում են Հայաստանի ազգային պատկերասրահում։ 


== Մահ ==
1939 թվականին ինքնասպանություն է գործել Ֆրանսիայի Նանտ քաղաքում։


== Ծանոթագրություններ ==
Տիռվա

Տիռվա (էստ․՝ Tõrva), քաղաք Էստոնիայի Վալգամաա նահանգի Տիռվա շրջանում։
2012 թվականի տվյալներով քաղաքում բնակվում էր 2736 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Q (լատինական)

Q` լատինական այբուբենի 17-րդ տառն է։ 


== Անգլերենում ==
Անգլերենում կրում է [քյու] անունը։ 


=== Հապավումներում ===
ICQ` այ սի քյու (համացանցի բրաուզեր)
BBQ՝ բի բի քյու՝ գործածվում է բարբեքյու բառի համար
IQ՝ այ քյու՝ մարդու ինտելեկտի գործակից


== Կիրառման օրինակներ ==
քիմիայում նշանակվում է ռեակցիայի գործակիցը
ֆիզիկայում նշանակվում է էլեկտրական լիցքը
-ով մաթեմատիկայում նշանակվում է ռացիոնալ թվերի բազմությունը
խաղաթղթերում Q տառով նշանակվում է Կույսը


== Ներկայացումներ ==


=== Ձայնային ===
Միջազգային՝ Quebec [քեբեք]
Մորզեի այբուբենում՝  −  −·−    


=== Տեսողական ===
Սեմաֆորային՝ 
Ծովային՝ 
Բրայլի գրերով`Ժեստերի լեզվով` 


== Նման գրեր և նշաններ ==


== Տե'ս նաև` ==


== Ծանոթագրություններ ==
Խորհրդահայ շրջանի բանահյուսություն

Խորհրդահայ շրջանի բանահյուսությունը, շարունակելով ավանդականը, հատկանշվում է մի քանի առանձնահատկություններով՝ պայմանավորված սոցիալանական, քաղաքական և մշակութային փոփոխություններով։ Այդ շրջանի բանահյուսության կենսունակ ժանրերն են ժողովրդական երգն ու զրույցը։ Նոր վիպերգերի հիմնական թեման խորհրդային պետության առաջնորդներն են, Կարմիր բանակը, նշանավոր զորավարները, հեղափոխական գործիչները։ Քնարական երգերում գովաբանվել են նոր կարգերն ու վերափոխումները, ծաղրվել ու պարսավվել է հինը։ Երգեր են հորինվել անհատի պաշտամունքի և Հայրենական մեծ պատերազմի մասին, որտեղ ներառվել են նոր անուններ ու իրողություններ («Կռունկ, թե կսիրես արդարությունը», «Խաբեք մորս՝ վիրավոր եմ», «Սև ծովի ափին, մայրիկ, մայրիկ ջան, փրփուր չի բռնի»)։ Հորինվել են այդ ժամանակաշրջանը բնորոշող առած-ասացվածքներ։ Ժողովրդի հիշողությունից հետզհետե անհետացող վիպակ բանահյուսության ավանդական ժանրերի փոխարեն 20-րդ դարի վերջին և 21-րդ դարի սկզբին նորացվում են ժողովրդական զրույցների մի քանի տեսակներ՝ անեկդոտը, առակը, երգիծական տարբեր մանրապատումները՝ բարոյակենցաղային, սոցիալական, քաղաքական նոր բովանդակությամբ։ Հիշատակելի են Պոլոզ Մուկուչի, Ծիտրո Ալեքի, Վարդանիկի և Ընկեր Մարգոյի, կիրովականցի Ռուբենի, Ջղեր Խաչիկի և այլոց մասին պատմող անեկդոտաշարերը, հայկական տարբեր ազգագրական խմբերի թուլություններն ու թերությունները ծաղրող զվարճապատումները։
Մարթա Արգերիխ

Մարթա Արգերիխ (անգլ.՝ Martha Argerich, հունիսի 5, 1941(1941-06-05)[…], Բուենոս Այրես, Արգենտինա), արգենտինացի դաշնակահարուհի։


== Կենսագրություն ==
Արգերիխը ծնվել է Արգենտինայում։ Նրա հայրը արգենտինացի էր, իսկ մայրը հրեա։ Արգերիխ ազգանունը կատալոնական է և այն շատ տարածված է Արգենտինայում և կատալոնյան Իսպանիայում։
Շատ վաղ տարիքից Արգերիխը ցուցաբերում է փայլուն երաժշտական տվյալներ։ Նա երկուս ու կես տարեկանում սկսում է դաշնամուր նվագել։ Արդեն երեք տարեկանում նա հեշտությամբ կարողանում էր դաշնամուրի վրա վերարտադրել ցանկացած իր լսած մեղեդի։ Բայց այնուամենայնիվ նրա երազանքը բժիշկ դառնալն էր։
Հինգ տարեկանում նրա մայրը նրան ներկայացնում է դաշնամուրի ուսուցիչ Վինչենցո Կարամուցցային, ով երեխայի մոտ նկատում է շատ մեծ երաժշտական տաղանդ։
Արգերիխն իր առաջին համերգը նվագում է ութ տարեկանում։ Նա կատարում է Լյուդվիգ վան Բեթհովենի առաջին դաշնամուրային կոնցերտը, Վոլֆգանգ Ամադեուս Մոցարտի ռե մինոր կոնցերտը, ինչպես նաև Յոհան Սեբաստիան Բախի հինգերորդ ֆրանսիական սյուիտը։
Այնուհետև Արգերիխ ընտանիքը տեղափոխվում է Եվրոպա։ Մարթան սովորում է տարբեր եվրոպական քաղաքներում, տարբեր վաստակավոր ուսուցիչների մոտ։ Նա սովորում է Անգլիայում, Ավստրիայում, Շվեյցարիայում։ Ընդամենը երկու շաբաթվա ընթացքում նա վաստակում է երկու առաջին մրցանակ՝ Ժնևում (Շվեյցարիա) և Բոլզանոյում (Իտալիա)։
1965 թվականին նա փայլուն ելույթ է ունենում Ֆրեդերիկ Շոպենի անվան դաշնակահարների մրցույթում Վարշավայում։ Իր չափազանց նուրբ և երաժշտական նվագի շնորհիվ նա միանգամից վաստակում է երեք մրցանակ։ Այնուհետև Արգերիխը սկսում է իր սոլո կարիերան։ Նա ելույթ է ունեցել աշխարհի շատ քաղաքներում կատարելով տարբեր ժամանակաշրջանների երաժշտություններ։ Բացի սոլո կարիերային նա նաև հանդես է գալիս տարբեր երաժիշտների հետ կամերային երաժշտության ասպարեզում։ Նրան որպես ժյուրի հրավիրում են տարբեր մրցույթների։ Արգերիխը զբաղվում է նաև բարեգործությամբ և դեպի մեծ բեմ ճանապարհ է բացում տարբեր երիտասարդ դաշնակահարների համար։ Նա ստացել բազում մրցանակներ, այդ թվում նաև 3 Գրեմմի, որպես տարվա լավագույն կատարող։ 2001 թվականին նա ճանաչվել է որպես տարվա արտիստ։


== Այլ տեղեկություններ ==
Արգերիխն ամուսնացել է երեք անգամ։ Նրա առաջին ամուսինը եղել է կոմպոզիտոր և դիրիժոր Ռոբերտ Չենը (ազգությամ չինացի)։ Այս ամուսնությունից ծնվել է ալտահարուհի Լիդա Չենը։ Երկրորդ անգամ նա ամուսնացել է դիրիժոր Շառլ Դյուտուայի հետ, որի հետ բազմիցս ելույթ է ունեցել։ Դյուտուայի հետ նա ունի մեկ դուստր՝ Աննի Դյուտուան։ Նրա 3-րդ ամուսինը ամերիկացի դաշնակահար Ստեֆեն Կովաչեվիչն է, որի հետ նա ունի մեկ դուստր՝ Ստեֆանի Արգերիխը։ 
1990 թվականից սկսած Արգերիխը տառապել է քաղցկեղով։ Նա բուժվել է, բայց քանի որ քաղցկեղը տարածվել էր իր օրգանիզմում, այն կրկնվել է։ Երկարատև բուժումից հետո Արգերիխը ապաքինվել է։ 2010 թվականից այս հիվանդությունը այլևս չի անհանգստացնում դաշնակահարուհուն։ Իր ապաքինվելու առիթով Արգերիխը հատուկ համերգ է նվագել Նյու Յորքյան Քարնեգի Հոլում։ 
Այժմ նա իր կրտսեր դստեր հետ ապրում է Բրյուսելում և շարունակում է իր բարեգործությունը։ 
Նա մասնակցում է բազմաթիվ փառատոների։


== Ծանոթագրություններ ==
Գևորգ Քոչար

Գևորգ Բարսեղի Քոչար (սեպտեմբերի 5, 1901(1901-09-05), Թիֆլիս, Ռուսական կայսրություն - փետրվարի 16, 1973(1973-02-16), Երևան, Հայկական ԽՍՀ, ԽՍՀՄ), հայ ճարտարապետ, ՀԽՍՀ արվեստի վաստակավոր գործիչ (1961), ՀԽՍՀ վաստակավոր ճարտարապետ (1968)։


== Կենսագրություն ==
1918 թվականին ավարտել է Թիֆլիսի Ներսիսյան դպրոցը։
1920-1926 թվականներին սովորել է Վխուտեմասում, 1929 թվականին ավարտել է Վխուտեինը (Մոսկվա) և աշխատել Երևանում։
1932-1937 թվականներին՝ «Գիպրոգոր» նախագծային բյուրոյի ճարտարապետության արվեստանոցի ղեկավար (Միքայել Մազմանյանի հետ), Հայաստանի ճարտարապետների միության կազմկոմիտեի նախագահ, 1937 թվականին՝ վարչության առաջին նախագահը։
Գևորգ Քոչարի անունով է կոչվում Երևանի Կենտրոն վարչական շրջանի փողոցներից մեկը։


== Ստեղծագործական գործունեություն ==
Քոչարի նախագծերով Երևանում կառուցվել են՝

Կառուցողների ակումբը (1928-1929, այժմ՝ Ռուսական թատրոնի և Օլիմպիական կոմիտեի շենքերը),
Պետապի տունը (1930),
Երջրէկի բնակելի («Շախմատաձև») տունը (1930-1932, երեքն էլ՝ Կարո Հալաբյանի, Միքայել Մազմանյանի հետ),
Քիմիական գործարանի բանվորական բնակելի թաղամասը (1932-1934, համահեղինակ),
ԵԱԱԻ-ի ուսանողական հանրակացարանը (1932-1933),
«Մոսկվա» կինոթատրոնը (1935-1937, Տիրան Երկանյանի հետ),
Կենտրոնական հանրախանութը (1936-1937, համահեղինակ),
Գյումրիում՝ քաղխորհրդի շենքը (1933-1934),
Վանաձորում՝ «Երևան» կինոթատրոնը (1935),
Սևանի ափին՝ Գրողների ստեղծագործական տունը (1935),
Դիլիջանում՝ հանգստյան տուն (1936),
Կազմել է Վանաձորի (1929-1930, համահեղինակ), Արզնիի, Վերին Խաթունարխի գլխավոր հատակագծերը։1939-1960 թվականներին աշխատել է աքսորավայրում՝ Կրասնոյարսկի երկրամասում։ 1955-1959 թվականներին՝ Կրասնոյարսկ քաղաքի գլխավոր ճարտարապետ։ Կազմել է Նորիլսկ (1939-1954) և Դուդինկա (երկուսն էլ՝ Միքայել Մազմանյանի հետ) քաղաքների գլխավոր հատակագծերը, տարբեր բնույթի նախագծերով Նորիլսկում կառուցել բնակելի տներ (1939), օդանավակայան (1946), կապի տուն (1946), Կրասնոյարսկում վերակառուցել Պուշկինի անվան դրամատիկական թատրոնը (1952-1953)։
1960 թվականից՝ Երևաննախագիծ ինստիտուտի գլխավոր ճարտարագետ, 1964-1972 թվականներին՝ գլխավոր ճարտարապետ։ Հեղինակ է Նոր Զեյթունի ուսանողական հանրակացարանների (1961-1964, Շմավոն Ազատյանի հետ), ՀՀ ԳԱՍ ՕՔԻ-ի (1963, Ստեփան Քյուրքչյանի հետ) համալիրների նախագծերի։
Քոչարի կառույցներին բնորոշ են լակոնիզմը, ճարտարապետական պարզ մտածողությունը, ծավալատարածական լուծումների գործառնական հիմնավորվածությունը։


== Պատկերասրահ ==

		
		
		


== Ծանոթագրություններ ==